
REZUMATUL CURSULUI 


TEMA 1: PREMISE  CONCEPTUALE: CUPLU, CĂSĂTORIE, FAMILIE, 
PSIHOSEXOLOGIE. CĂSĂTORIA CA FACTOR DE MATURIZARE A 
PERSONALITĂȚII. 


Iolanda Mitrofan (1998, p.14) defineşte cuplul ca fiind „o structură bipolară, de tip 
biopsihosocial, bazată pe interdeterminism mutual (partenerii se satisfac, se stimulează, se dezvoltă 
şi se realizează ca individualități biologice, afective şi sociale, unul prin intermediul celuilalt). 

Din perspectivă psihologică, căsătoria înseamnă o "relatie psihologică" între doi oameni 
conştienţi, ea fiind "o construcție complicată, alcătuită dintr-o serie întreagă de date subiective şi 
obiective, având indiscutabil o natură foarte eterogenă" (C.G. Jung, 1994, p. 63). Ea este „, un 
proces inetrpersonal al devenirii şi maturizării noastre ca personalităţi, de conştientizare, 
redirecţionare şi fructificare a tendinţelor, pulsiunilor şi afinităţilor inconştiente, de autocunoaştere 
prin intercunoaştere. Scopul ei este creşterea personală prin experiența conjugalităţii şi 
parentalitățui” (I. Mitrofan, 1998, p.16). 

Familia reprezintă „o formă de comunitate umană alcătuită din doi sau mai mulţi indivizi, uniţi 
prin legături de căsătorie şi/sau paterne, realizând, mai mult sau mai puţin latura biologică şi/sau cea 
psihosocială” (I. Mitrofan, C. Ciupercă, 1998, p.17) 


1. Funcţiile familiei 
Funcţiile familiei sunt: 

e Funcția economică 
Funcţia de socializare 
Funcţia de solidaritate 
Funcţia sexuală 
Funcţia reproductivă 


2. Tipuri de familii. 
Cele mai importante tipuri de familii sunt: 

e Familia nucleară - formată din cei doi soți şi copiii lor necăsătoriți. Acest tip de 
familie este cel mai întâlnit şi mai dorit în toate societățile, deoarece el permite o 
legătură mai strânsă între membrii familiei, relaţii democrate şi stabilirea propriilor 
reguli de funcţionare familială. Astfel, într-o familie nucleară gradul de intimitate 
este mai mare, iar şansele de a fi satisfăcute nevoile sexual-afective, de siguranţă şi 
stabilitate cresc. 

e Familia extinsă - formate din mai mulți membri ai familiei care locuiesc în acelaşi 
spaţiu şi care reprezintă două sau trei generaţii: fraţi, părinţi, bunici, copii şi nepoți. 
Acest tip de familie subordonează familia nucleară şi de cele mai multe ori este 
format din două familii nucleare. 

e Familia monoparentală - în care unul dintre părinţi nu există, copilul sau copiii fiind 
crescuţi doar de un singur părinte. Lipsa unui părinte se poate datora decesului 
acestuia, divorțului, sau alegerii unei persoane de a deveni părinte unic, prin naşterea 
unui copil conceput prin fertilizare in vitro sau cu un partener care nu va lua parte la 
creşterea copilului, sau prin adopţia unui copil. 

e Familia mixtă sau reconstituită — familia în care părinţii au mai fost căsătoriţi şi au 
divorţat sau şi-au pierdut partenerul. Ei vin cu proprii copii în noua căsătorie, dar pot 
avea şi copii comuni. 


3. Ciclurile vieţii familiale. 
Minuchin identifică patru stadii de dezvoltare care apar în majoritatea familiilor: 


l. Constituirea cuplului — diada maritală formează un sistem funcțional prin negocierea 
granițelor (interacțiunea cu socrii), reconciliind stilurile de viață diferite şi dezvoltând reguli 
referitoare la conflict şi cooperare. 


2: Copiii mici — sistemul marital se reorganizează atunci când apar copiii pentru a se 
adapta cerințelor cerute de parentalitate. 
3. Copiii şcolari şi adolescenţi — familia interacționează acum şi cu sistemul şcolar. Pe 


măsură ce copiii devin adolescenţi, familia trebuie să se adapteze la probleme ca influenţa 
prietenilor, pierderea parțială a controlului parental, emanciparea copiilor, etc. 

4. Copiii mari — aceştia devin deja adulți, astfel că relația dintre părinți şi copii trebuie 
modificate pentru a deveni relație de tip adult — adult. 


4. Familia ca sistem. Structura vieții de familie. 

Minuchin defineşte structura familială ca fiind setul invizibil de cerințe funcționale ce 
organizează modurile în care membrii familiei interacționează. O familie este un sistem ce operează 
prin intermediul pattern-urilor tranzacționale. Tranzacţiile repetate stabilesc pattern-urile legate de 
cum, când şi cine cu cine se relaționează. 

Pattern-urile tranzacționale pot fi verbale sau nonverbale, cunoscute sau necunoscute. Dar 
funcția lor este de a regla comportamentul membrilor familiei. În felul acesta, unicitatea fiecărei 
familii este dată de tranzacțiile repetitive care construiesc pattern-uri de funcționare a respectivei 
familii. 

Aceste pattern-uri sunt menținute prin două tipuri de constrângeri: 

1. Unul generic, referitor la regulile universale care guvernează organizarea familiei. 
De exemplu, există în cadrul familiei o ierarhie a puterii şi o complementaritate a funcțiilor (copii 
nu au aceleaşi niveluri de autoritate ca părinții, iar aceştia din urmă au nevoie de o interdependență 
pentru a acționa ca o echipă). 

2. Unul idiosincratic, referitor la expectațiile reciproce ale unor membrii particulari ai 
familiei. Aceste expectații se construiesc în timpul numeroaselor negocieri, implicite sau explicite, 
dintre membrii familiei şi de regulă apar în mici eveniemnte zilnice. Fiecare dintre membrii familiei 
contribuie la dezvoltarea şi întărirea acestor aşteptări. 

Minuchin consideră că structura familială are nevoie de flexibilitate, deoarece ea trebuie să 
reziste la schimbare (până la un anumit nivel), dar să se şi adapteze atunci când circumstanţele o 
cer, pentru a-şi putea menţine integralitatea şi funcționalitatea. Acest lucru se realizează prin 
intermediul subsistemelor familiale. 

Subsistemele familiale sunt reprezentate fie de indivizii singuri, fie de diade (exemplu mamă 
— copil, soţ — soţie). Ele se pot forma după criterii precum: generaţia căreia membrii aparţin, sex, 
interese, funcţii. Cele mai importante şi mai des întâlnite subisiteme familiale sunt: 

l. Subsistemul adulților — uneori acesta este denumit şi subsistemul marital sau al 
soţilor, deoarece include, de regulă, diada soţilor. Rolul preponderent este cel de a modela 
intimitatea şi angajamentul. Principalele abilităţi necesare pentru a-şi îndeplini acest rol sunt 
complementaritatea şi acomodarea reciprocă. Complementaritatea permite fiecărui soţ să participe 
la viaţa familială, să “ofere” fără a considera că prin aceasta “pierde” ceva. Adică ambii soți simt că 
pot fi independenţi, dar în acelaşi timp şi că sunt împreună. 

Dificultăţile de relaționare pot apărea de exemplu, atunci când unul dintre soți insistă în 
urmărirea propriilor scopuri, lăsând în urmă scopurile diadei ca întreg. 

Acest subsistem poate deveni un refugiu faţă de stresul extern, şi o matrice pentru contactul 
cu alte sisteme sociale. El poate stimula învăţarea, creativitatea şi creşterea, ceea ce poate duce la 
acomodarea reciprocă, adică la susţinerea aspectelor pozitive ale partenerului şi la actualizarea 
aspectelor creative ale acestuia, aspecte ce erau inactive până atunci. 

Subisitemul marital are nevoie şi de protecție faţă de cerinţele şi nevoile altor sisteme, mai 
ales în situaţia cuplurilor cu copii, pentru a-şi oferi unul altuia suport emoţional. 

2. Subsistemul parental apare atunci când se naşte primul copil şi de regulă cuprinde 
părinții, dar poate include şi membrii ai familiei extinse (exemplu — bunica). Responsabilitatea lor 


este mai ales de a creşte copiii, de a-i ghida, de a stabili limitele şi de a-i disciplina. Acum apar de 
multe ori dificultăți, deoarece adulții devin în acelaşi timp partener pentru celălalt membru al diadei 
maritale, dar şi părinte pentru copil şi nu întotdeauna aceste două tipuri de funcții sunt eficient 
întrepătrunse. Asta poate duce la destabilizarea cuplului marital, prin atragerea unui copil în 
interiorul acestui subsistem sau la izolarea copilului de către cuplul marital (mai rar). Orice 
influenţă exterioară asupra copilului sau modificare în evoluţia acestuia va avea efecte şi asupra 
acestui subsistem, chiar şi asupra celui marital. 

3. Subsistemul fratriilor include copiii din familie şi le oferă acestora primul grup 
social în care sunt cu toții egali. În acest subsistem copiii învață negocierea, cooperarea, competiția, 
submisivitatea, suportul reciproc, ataşamentul față de prieteni. Ei preiau diferite roluri şi poziții în 
familie, iar de multe ori acestea devin semnificative pentru evoluţia lor ulterioară în viaţă. În 
familiile cu mulţi copii există o diferenţiere a rolurilor şi mai accentuată, cel mic încă acţionând în 
contractele cu mediul extrafamilial. 

Fiecare subsistem are nevoie de granițe clare, dar şi flexibile pentru a se proteja de cerinţele 
şi nevoile celorlalte subsisteme, dar şi pentru a fi capabil să negocieze şi să interacționeze cu acesta. 

Granițele reprezintă un concept fundamental al orientării structuraliste. Ele reprezintă reguli 
care definesc cine participă şi cum. Rolul graniţelor este de a proteja diferențierea subsistemelor. 
Fiecare dintre acestea are funcţii specifice şi anumite cerințe de la membrii săi; dezvoltarea 
abilităților interpersonale în interiorul acestor sisteme se repercutează asupra libertăţii subsistemului 
respectiv faţă de celelalte. 

Natura graniţelor va avea un puternic impact asupra funcționării fiecărui subsistem, dar şi al 
familiei ca întreg. 

Minuchin descrie trei tipuri de graniţe care se întind pe un continuum de la foarte rigide la 
foarte difuze: 

- Granițele rigide sunt cele care permit o interacţiune şi o comunicare minimală între subsisteme. 
Indivizii pot fi izolați sau forţaţi să acţioneze autonom. Ele permit membrilor maximum de 
independenţă şi o interacţiune minimă cu ceilaţi membrii. Subsistemele (adică indivizii sau diadele) 
pot deveni astfel separate de restul familiei. 

- Granițe clare — se află la mijlocul continuumului dintre rigid şi difuz; sunt cele care promovează 
comunicarea deschisă şi intimitatea subsistemelor, astfel încât acestea pot opera liber pentru 
îndeplinirea funcţiilor lor în cadrul familiei. 

- Graniţe difuze — sunt caracterizate prin definirea vagă a funcţiilor şi a membrilor care fac parte din 
subsisteme. Ele permit o intimitate minimă şi o interacțiune maximă. Nu este clar cine are 
responsabilitatea şi autoritatea, iar membrii familiei pot fi mult influenţaţi unul de celălalt. În alţi 
termeni, relaţiile dintre membrii sunt suprapuse. 


5. Abordarea transgeneraţională a familiei. 
În cadrul acestor abordărilor transgeneraţionale, locul cel mai important îl ocupă teoria lui 
Murray Bowen, denumită, după numele său, teoria (şi terapia) boweniană. 
Esenţa teoriei boweniene este alcătuită 


indivizii care sunt fuzionaţi şi cei care sunt diferenţiaţi. Caracteristica preferată este cea de 
diferenţiere. Prezentăm mai jos cele opt concepte esenţiale ale teoriei boweniene, în care 
diferenţierea sinelui este considerată foarte importantă. 


1. Diferenţierea sinelui. În contextul unui sistem emoţional, diferenţierea sinelui 
reprezintă gradul relativ de autonomie pe care un individ îl păstrează, în timp ce 
rămâne în relaţie semnificativă cu ceilalți. Aceşti indivizi pot transcede nu doar 
propriile emoţii, ci şi cele ale sistemului lor familial. De asemenea, astfel de persoane 
diferenţiate sunt mai flexibile, adaptabile şi mai autonome. Ca urmare, ele îşi trăiesc 
propriile emoţii şi, deşi nu sunt lipsite de conştiinţa emoţiilor celor din jurul lor, sunt 
capabile să menţină un grad de obiectivitate şi distanţă emoţională faţă de problemele 
emoţionale proprii sau ale altora. De aceea, se consideră că indivizii înalt diferenţiaţi 
au un eu solid („solid self”), mai integrat. Acesta reprezintă pentru Bowen conceptul 
de eu care este ghidat în principal de intelect, adică persoana poate acţiona sau lua 
decizii pe baza unor judecăţi raţionale. 


Indivizii cu nivele scăzute de diferenţiere tind să fie mult mai rigizi şi mai dependenţi 
emoţional de alții, comportamentul fiind direcționat mai degrabă de emoţii. Ei sunt ghidaţi 
preponderent de pseudo-eul („pseudo-self”) lor. Acesta este un concept de eu care este 
negociabil cu alții, sensibil la emoţii şi mai puţin la judecăţile raționale. Astfel de persoane 
vor lua decizii bazate pe sentimente, nu pe principii logice, raţionale. De aceea, deciziile luate 
în momente diferite de timp vor fi inconsistente unele cu altele, dar indivizii cu pseudo-eu nu 
sunt conştienţi de această inconsistenţă. Bowen (1976) descrie pseudo-eu-ul ca un eu pretins, 
adică un eu fals, după cum ar spune Winnicott, pe care persoana îl poate simţi ca fiind real, 
deşi nu este. 

În terapia de familie boweniană se urmăreşte gradul diferenţierii sinelui la fiecare membru 
al familiei, şi în special al copiilor (mai ales dacă aceştia sunt adolescenţi sau chiar maturi). 
Este mult mai probabil ca persoanele cu un grad mic de diferenţiere a sinelui față de membrii 
familiei care dezvoltă anumite simptome să prezinte şi ele, la rândul lor, alte, sau chiar 
aceleaşi, simptome, comparativ cu persoanele cu un grad mare de diferenţiere. De aceea, unul 
dintre scopurile terapeutice va fi creşterea gradului de autonomie a membrilor familiei, unii 
faţă de alţii. 

Mai mult, conceptele de diferențiere şi fuziune sunt foarte importante pentru Bowen 
(ca şi pentru oricare alt terapeut) şi în ceea ce priveşte ipotezele intergeneraţionale sau 
transgeneraţionale. Bowen consideră că persoanele care părăsesc familia de origine cu un 
pseudo-eu sau cele care sunt fuzionate cu familiile lor de origine tind să se căsătorească cu 
persoane cu care vor putea, de asemenea, să fuzioneze. Astfel, două persoane nediferenţiate 
tind să se găsească unele pe altele. Rezultatul va fi separarea emoțională de familia de 
origine şi fuzionarea soţilor. Asta presupune că pseudo-eul unuia dintre soţi se va baza pe 
pseudo-eul celuilalt, adică se vor uita unul la celălalt pentru a detecta diferite indicii pentru a 
alege modul de reacţie emoţională şi de luare a deciziilor. În felul acesta, „procesele familiale 
neproductive trec de la o generaţie la următoarea prin astfel de mariaje”. (Becvar şi Becvar, 
1996). 


2. Procesul emoțional familial nuclear. Acest concept descrie gama de pattern-uri 
relaționale emoţionale din sisteme, dintre părinți şi copii. Există patru mecanisme 
utilizate de familie pentru a face faţă anxietăţii când aceasta devine prea intensă în 
familia nucleu. Toate cele patru mecanisme pot fi folosite, dar, de regulă, o familie, 
mai ales dacă este fuzională, utilizează în mod predominant unul sau mai multe: 

- Distanța emoţională. Într-un sistem familial fuzional cu nivele înalte de anxietate, un 
membru al familiei poate mări distanța interpersonală atunci când el sau ea nu mai poate 


face față reactivităţii emoționale (Bowen, 1978). Frecvent, aceasta poate determina o 

distanță mai mare decât doreşte, de fapt, individul. 

Conflictul marital. Cantitatea de conflict într-un mariaj este o funcţie a gradului de 

fuziune din relaţie şi a intensității anxietăţii corespunzătoare. (Papero, 1991). Poate avea 

loc un proces ciclic în care conflictul este urmat de distanță emoţională, o perioadă de 
apropiere caldă, apoi o creştere a tensiunii care precipită un alt conflict şi, astfel, ciclul se 
perpetuează. 

Transmiterea sau proiecția problemei către copil. De multe ori, problemele dintre soți şi 

anxietatea acestora tind să fie evitate prin concentrarea lor pe unul sau mai mulţi copii. 

Cel mai comun pattern este ca mama să-şi concentreze o mare parte din energia sa 

emoţională pe un copil (ajungându-se chiar la fenomenul de fuziune simbiotică între mamă 

ŞI copil), în timp ce tatăl se distanțează şi este evitat în acelaşi timp. Copilului pe care 

părintele se concentrează îi sporesc reactivitatea şi fuziunea sistemului intelectual şi 

emoţional. De aceea, el este cel mai vulnerabil la dezvoltarea unor simptome. 

Disfuncţia într-un soț. În cazul unui cuplu cu un membru inadecvat sau disfuncțional, iar 

celălalt în mod deschis adecvat cu scopul de a compensa, se pot dezvolta roluri reciproce. 

Acest pattern poate lua amploare şi poate deveni solid dacă un membru al familiei 

dezvoltă o maladie fizică sau mentală cronică. 

3. Triunghiurile sau triangularea. Acest concept este mult legat de cel al proiecției unei 
probleme asupra unuia sau mai multor copii. Un triunghi este unitatea de bază a 
interdependenţei în sistemul emoţional familial. Pentru Bowen, o diadă, adică un 
sistem de două persoane, este stabilă atât timp cât ea este calmă. Dacă apar factori 
stresori care determină creşterea nivelului de anxietate, diada poate rămâne stabilă, dar 
când anxietatea într-o diadă atinge un nivel mai ridicat, o a treia persoană va fi atrasă 
în câmpul emoţional al celor doi. De exemplu, naşterea primului copil determină 
apariţia unui triunghi format din cei doi părinți şi copil. Sau, atunci când există un 
conflict între soţi, soţia poate apela la mama sa pentru a-şi reduce anxietatea, 
implicând-o şi pe aceasta în conflictele cu soţul; în felul acesta apare triunghiul format 
din soţ, soţie şi mama soției. Triunghiurile într-o familie pot fi latente şi să nu se 
manifeste în mod deschis. Totuşi, aceste triunghiuri pot fi activate (şi se activează 
frecvent) în timpul perioadelor de stres. Bineînţeles, nivelul stresului sau al anxietăţii 
necesar pentru destabilizarea diadei este în strânsă legătură cu gradul de diferenţiere al 
celor doi. 

4. Procesul proiectiv al familiei. Acest proces se referă la faptul că nivelul de diferenţiere 
al părţilor trece mai departe la unul sau mai mulți dintre copiii lor. În mod obişnuit, 
un copil dintr-o familie va avea o implicare emoţională crescută cu unul dintre părinți. 
Această supraimplicare poate varia de la părintele care e în mod excesiv îngrijorat de 
ce se întâmplă cu copilul până la părintele care este extrem de ostil acţiunilor copilului. 
Dinamica aceasta deteriorează capacitatea copilului de a funcţiona eficient în contexte 
sociale. Gradul de diferenţiere al părinţilor şi nivelul de stres în familie determină 
intensitatea procesului proiectiv al familiei. 

5. Întreruperea (distanțarea) emoțională. În încercarea de a face față fuziunii şi absenței 
diferenţierii în relaţiile lor interne, membrii familiei sau segmente ale sistemului extins 
se pot distanța unul de altul şi pot deveni separați emoţional (Hall, 1981). Deşi 
individul care întrerupe poate părea că face faţă relaţiei cu familia, individul rămâne 
mai vulnerabil la alte relaţii intense. Kerr (1981) sugerează că întreruperea emoţională 
indică o problemă - fuziunea dintre generaţii -, rezolvă o problemă - scade anxietatea 
asociată cu contactul familial - şi creează o problemă - izolează indivizii care ar putea 
beneficia de contact. Ca rezultat al separării emoţionale, individul rămâne prins în 
sistemul emoţional al familiei şi poate fi mai puţin capabil să răspundă eficient la 
situaţiile de rezolvare a problemelor. Disfuncţia consecventă se poate manifesta şi în 


alte moduri, cum ar fi relații superficiale, boală fizică, depresie şi comportamente 
impulsive (Walsh, 1980). 

6. Procesul de transmitere multigeneraţională. Tendinţa puternică de a repeta pattern- 
urile disfuncţionale ale conduitei emoționale în generaţii succesive culminează cu 
nivele scăzute de diferenţiere a eului pentru anumiţi membri ai generaţiilor mai tinere 
(Hall, 1981). Bowen consideră că indivizii la niveluri echivalente de diferenţiere, deci 
fie diferenţiaţi, fie fuzionaţi, se găsesc unul pe altul şi se căsătoresc şi pot avea unul 
sau mai mulţi copii cu niveluri mai scăzute de diferenţiere. De aceea, ne putem aştepta 
ca aceste ataşamente sau distanțări să fie mai accentuate la copii decât au fost la 
părinţii lor. Deoarece pattern-ul repetitiv determină în mod succesiv nivele mai scăzute 
de diferenţiere la generaţiile următoare, procesul culminează cu un ultim nivel de 
disfuncţie, adică ataşamentele (adică fuziunile) sau distanţările emoţionale care 
determină apariţia diferitelor simptome care fac ca persoana sau familia să recurgă la 
terapie. 

7. Poziţia de frate sau soră. Vârsta mai mare şi distribuţia pe sexe între fraţi în aceleaşi 
generaţii au o puternică influență asupra comportamentului (Hall, 1981). Cercetările 
lui Walter Toman (1969) descriu roluri diferite pe care indivizii le manifestă ca 
rezultat al poziţiei lor în familiile de origine, cum ar fi copilul cel mai mare, sora mai 
mică, cel mai mic copil. De exemplu, într-o familie cu mulți copii, ultimul copil, cel 
mai mic, poate să fie cu totul ignorat din punct de vedere afectiv, din cauza preocupării 
ŞI stresului părinţilor pentru asigurarea hranei şi securității familiei. Bowen sugera, de 
asemenea, că pattern-urile interactive dintre cuplurile maritale pot fi legate de rolurile 
indivizilor din familiile lor de origine. 

8. Procesul emoțional al societăţii (regresia socială). Acest concept-cheie al lui Bowen 
are în vedere faptul că procesele caracteristice familiilor pot fi observate şi în 
interacțiunile la nivel social. De exemplu, deoarece există o anxietate crescută şi un 
stres continuu cauzate de crimă, şomaj şi poluare, există şi o tendinţă socială către 
reactivitate emoţională şi o probabilitate scăzută a individului de a-şi utiliza eficient 
procesele emoţionale. Bowen observa că istoria recentă a societăţii noastre pare să 
reflecte acest tip de regresie, adică societatea poate face faţă cu succes unor factori 
stresori situaţionali acuţi, dar eşuează când factorii stresori se cronicizează. Din pricina 
stresului cronic, atât societatea, cât şi familia pierd contactul cu principiile sistemului 
lor intelectual şi vor acţiona în virtutea sistemului emoţional, pierzându-și 
obiectivitatea. 


6. Diagnoza familială. Patologia familială - diferite perspective teoretice. 

Claritatea graniţelor din familie reprezintă un parametru util pentru evaluarea funcţionalităţi 
familiei. Nu trebuie exagerat în ceea ce priveşte graniţele rigide sau difuze, deoarece ele se referă la 
stilul tranzacţional sau la un tip preferat, caracteristic familiei, pentru interacțiune şi nu la o 
diferenţă calitativă între funcțional şi disfuncţional. Deci nu se poate concluziona dacă întâlnim într- 
o familie graniţe difuze sau rigide că acea familie este disfuncţională. Majoritatea familiilor au 
subsisteme separate şi subsisteme suprapuse. De asemenea, depinde de etapa de evoluţie a familiei. 
În familiile cu copii mici, subsistemul mamă — copii tinde spre suprapunere, iar tatăl tinde spre 
separare în relaţia cu copiii mici, dar mai târziu el poate ajunge la suprapunere cu copiii mai mari. 
Când copiii au crescut şi mai mult şi încep să se separe de nucleul familial, subsistemul părinţi — 
copii tinde spre separare. 

Totuşi, extremele sugerează un anumit grad de patologie familală. Un subsistem cu un grad 
ridicat de suprapunere între mamă şi copii, cu un tată foarte separat are ca efect subminarea 
independenţei copiilor, ceea ce poate duce la apariţia anumitor simptome la copii, de exemplu 
anorexie, lipsa iniţiativelor, atacuri de panică, simptome psihosomatice, etc. La fel, un grad crescut 
de separare între membrii familiei poate duce la un sentiment puternic de independenţă, dar nu 
stimulează manifestarea sentimentelor de loialitate şi apartenenţă, a celor de ajutor interpersonal şi 


suport emoţional atunci când acesta este necesar. De aici pot apărea comportamente simptomatice 
precum violenţă, depresii dar şi multe tipuri de simptome psihosomatice. 

Acest lucru este posibil pentru că o familie cu o slabă diferenţiere între subsistemele sale 
descurajează explorarea autonomă şi rezolvarea problemelor. De exemplu, cele dinspre polul 
rigidităţii, tolerează o mare varietate de comportamente ale membrilor săi, iar stresul unui membru 
al familiei nu trece de graniţa rigidă, deoarece numai un nivel foarte crescut de stres va ajunge şi la 
ceilalți membrii ai familiei. La capătul opus, la polul graniţelor difuze, al subsistemelor suprapuse, 
dimpotrivă, comportamentul unui membru îi afectează puternic şi imediat pe ceilalți membrii, iar 
tensiunea psihologică, stresul care acţionează asupra unui individ, va reverbera puternic prin 
graniţele difuze şi va afecta celelalte subsisteme. 

Una dintre funcțiile familiei este de a-şi susține membrii. Atunci când unul dintre ei este 
tensionat, ceilalți membrii simt nevoia să se adapteze acestei schimbări, deoarece, ei urmăresc 
păstrarea integrităţii structurii sale, adică menţinerea homeostaziei. 

Minuchin consideră că există patru surse de stres pentru sistemul familial: 

1. Contactul stresant al unui membru al familiei cu forţe extraconjugale. De exemplu, dacă 
unul dintre soţi este stresat din cauza problemelor de la serviciu, el poate începe să-şi critice 
partenerul sau chiar să deturneze conflictul spre copii, atacându-i pe aceştia, cu sau fără motiv. 
Acest fapt poate duce la izolarea membrului tensionat prin alianţa celuilalt membru cu copiii, ca 
reacție de apărare faţă de stres. Sau dacă un copil are dificultăți de integrare în mediul şcolar, 
părinţii e posibil să reacționeze diferit (mama poate exagera problema, în timp ce tatăl o poate 
minimaliza) ceea ce face ca graniţa în subsistemul marital să se rigidizeze. 

2. Contactul stresant al întregii familii cu forțe extrafamiliale. Un sistem familial poate fi 
puternic afectat de efectele unei recesiuni economice, de mutarea într-un alt oraş sau altă ţară, 
mecanismele de rezistenţă ale familiei sunt amenințate semnificativ de sărăcie sau de discriminare. 

3. Stresul în perioada de tranziţie din familie. Există multe faze în evoluţia naturală a unei 
familii, iar ele necesită o negociere a unor noi reguli, ceea ce duce la conflicte. Acestea oferă 
membrilor familiei, dar şi familiei ca întreg, ocazii pentru o nouă creştere. Dacă aceste conflicte nu 
se rezolvă ele duc în timp la alte dificultăți. Exemplul este cel al tranziţiei copilului spre 
adolescenţă. Adolescenţa presupune multe contacte ale copilului cu lumea extrafamilială, iar 
statusul lui în această perioadă se schimbă. Relaţiile cu părinții se modifică, el având nevoie de mai 
multă autonomie şi responsabilitate. Tranzacţiile subsistemului parental cu adolescentul vor trebui 
schimbate de la părinți — copil la părinţi — adulţi tineri. Astfel, rezultatul va fi o adaptare reuşită. În 
unele cazuri mama, de exemplu, poate rezista schimbărilor relaţiei ei cu fiul / fiica adolescentă, 
pentru că asta ar presupune schimbări în relaţia ei cu soţul. Astfel, în loc să-şi modifice atitudinea, 
ea poate ataca adolescentul şi submina autoritatea lui. Dacă tatal intră în conflict de partea copilului, 
se formează o coaliţie cros-generațională nepotrivită care se poate generaliza până când toată 
familia se află în conflict. Dacă nu se produc schimbări adaptative, vor aparea seturi disfuncționale 
ce se vor activa ori de câte ori vor exista conflicte. 

Stresul cauzat de o problemă idiosincratică. Un exemplu de astfel de situaţie sunt prezenţa 
unui membru bolnav cronic sau retardat. Aceste probleme idiosincratice pot supraîncărca familia, 
resursele şi mecanismele ei de rezistenţă, deoarece funcțiile membrului respectiv trebuie preluate de 
alți membrii ai familiei. Este posibil, de asemenea, ca într-o anumită fază de evoluţie a familiei şi a 
problemei cu care se confruntă să existe adaptare, dar mai târziu, adaptarea să fie îngreunată de 
intrarea într-o altă fază de evoluţie. De exemplu, o familie cu un copil autist se poate adapta în 
perioada în care este mic, dar poate să fie depăşită de dificultăţi atunci când acesta este mai mare. 

Familia disfuncțională va fi familia care în urma stresului se va rigidiza. Fiecare membru va 
face acelaşi lucru ca în etapa anterioară. 

Walsh&McGrow vorbesc de patru elemente de patologie care pot afecta funcţionalitatea 
unei familii: 

1. Patologia graniţelor; 
2. Patologia alianțelor — relaţii intrafamiliare care pot să nu aibă un interes comun; două 
tipuri de patologie a alianțelor: 


a) Deturnarea conflictului sau găsirea “ţapului ispăşitor”; 
b) Coaliţiile crosgeneraţionale neadaptative. 
3. Patologia triadelor — aranjamentele intrafamiliare instabile ce se pot forma între un 
membru ce se coalizează cu un altul împotriva unui al treilea membru. 
4. Patologia ierarhiei — copii au mai multă putere decizională decât părintele. 
Aceste tipuri le putem integra în şase arii: 


1. Structura familiei ca ansamblu — toate patternurile tranzacționale alternative; 

2. Flexibilitatea sistemului familial; 

3. Rezonanța sistemului familial care reflectă sensibilitatea lui la nevoile fiecărui 
membru; 

4. Contextul vieții familiei respective — factorii de stres care acționează asupra familiei, 
suportul familial; 

5. Stadiul de dezvoltare în care se află familia respectivă şi cum face față provocărilor 
şi stadiilor specifice fiecărei etape de dezvoltare; 

6. Apariția simptomului în familia respectivă şi modul în care este menținută. 


Din punctul de vedere strategic al lui J. Haley, simptomul are o funcție care este aceea de a menține 
echilibrul familiei. Simptomul este o reacție la ceva. În cazul familiei disfuncționale, simptomul 
aparține întregii familii. 

Familia funcțională este familia caracterizată prin deschidere, cea care are granițele bine 
conturate, dar flexibile. 

Familia disfuncțională este familia care neagă prezența vreunei probleme sau creează 
probleme acolo unde nu există. Acest tip de familie dispune de o structură ierarhică 
necorespunzătoare. 

Orice organizare umană va întâmpina dificultăți şi va fi disfuncțională dacă vor exista 
coaliții între nivelurile ierarhiei. Dacă se cristalizează, ele generează disfuncționalități. 

Orice familie are nevoie de reguli şi în orice familie există un sistem de reguli care o 
guvernează. 

Orientarea sistemică consideră că orice sistem are nevoie de o stare de echilibru. Când o 
familie nu mai este în echilibru, mecanismele de feed-back vor tinde mereu să readucă familia la 
echilibrul inițial. Metodele prin care se încearcă să se restabilească echilibrul pot deveni ele însele 
probleme. Din dorința de a păstra echilibrul, membrii familiei ignoră faptul că trebuie să se 
schimbe. 

Dacă avem în vedere jocurile dintre membrii familiei (vezi analiza tranzacțională), o familie 
disfuncțională este cea care nu conştientizează şi nu modifică regulile jocurilor lor, adică când în 
interiorul sistemului, al familiei există pattern-uri tranzacționale blocate, rigide, care aparțin fie 
generațiilor anterioare, fie familiei actuale. 

Teoria boweniană — Murray Bowen — afirmă faptul că nivelul de diferențiere a sinelui va 
determina gradul de funcționalitate şi de disfuncționalitate al familiei; în sistemele fuzionale 
diferențierea este mică, ca urmare, familia are şanse mai mari să fie disfuncțională, iar în sistemele 
diferențiate (separate) diferențierea va fi mare, ceea ce va duce la funcționarea normală a familiei. 


7. Psihosexologia. Sexualitatea copilului şi adolescentului. Sexualitatea premaritală. 
Inițierea sexuală. 
Psihosexologia reprezintă un domeniu de studiu „al particularităților comportamentale ale 
celor două sexe în stabilirea, funcționarea şi dezvoltarea relațiilor interpersonale erotico-sexuale, 
interactive şi de intercunoaştere” (I. Mitrofan, 1997). 


În perioada copilăriei şi adolescenței semnalăm următoarele etape ce stau la baza formării 
identităţii de sex-rol şi a comportamentului sexual de mai târziu: 

e Formarea ataşamentelor faţă de figurile materne şi paterne sau de substitutele parentale 

e Modul în care se realizează atingerea fizică de către părinți 

e Primele manifestări masturbatorii 


e Descoperirea propriului sex şi debutul identităţii psihosexuale 

e Formarea şi rezolvarea celor două tipuri de complexe: Oedip şi Electra (atracţia sexuală 
faţă de părintele de sex opus, însoţită de sentimente de invidie şi competiţie faţă de 
părintele de acelaşi sex) 

e Formarea identității psihosexuale (în special în preadolescenţă şi adolescenţă) 

e Participarea la grupurile de egali, prieteni şi existenţa modelelor de rol 

e Primele relaţii sexuale 


8. Psihologia actului sexual. Sexualitatea adultului. 

După F. Macnab (1997), actul sexual are 6 faze: 

e Dorința sexuală — poate fi legată de o persoană, de o activitate expectată, de fanteziile 
erotice sau de atingerea orgasmului. Indicatorii săi sunt senzațiile corporale şi 
reprezentările mentale. Există multe elemente care pot influenţa dorinţa sexuală. Printre 
cele care o inhibă se numără atmosfera creată în jurul actului sexual, aluziile fizice 
persoanle făcute de partener, stările emoţionale negative (anxietate, depresie, tristeţe, 
vinovăţie etc.), expectaţiile partenerilor, credinţele religioase etc. 

e Trezirea sexuală — este o stare mental-corporală în care experienţa ambilor parteneri 
variază gradual în privința plăcerii pentru activitatea sexuală. La bărbaţi semnalul fizic 
este erecţia, iar la femei lubrifierea şi senzația de „tânjire” în vagin, alături de creşterea 
pulsului, schimbarea respirației, a expresiilor faciale, uscăciunea gurii. Ea poate fi 
stimulată de senzaţii vizuale sau auditive, prin intermediul dansului, tipului de 
vestimentaţie provocator, mişcări sau filme pornografice. 

e Excitarea sexuală — poate fi experimentată în trei moduri: excitarea autoerotică 
(masturbare), contact interpersonal cu o persoană de sex opus sau de acelaşi sex, sau 
fetiş. Există o foarte fină linie de demarcaţie între faza de trezire sexuală şi cea de 
excitație. În aceasta din urmă, indicatorii fizici sunt mult intensificaţi. 

e Orgasmul — faza în care excitaţia ajunge la punctul culminant, crescând până la elberarea 
totală. La bărbat, indicatorul este ejacularea, respiraţia greoaie. La femeie, apara 
contracțiile musculare scurte, repiraţie puternică şi senzaţia de extaz. 

e  Satisfacția — senzaţia scopului realizat, asociată cu generalizarea plăcerii, destindere, 
relaxare, respiraţia redevenind lejeră, profundă şi egală. 

e  Postludiul - este starea mental-corporală de conştientizare a actului realizat. Se 
caracterizează prin profunzime, dar şi revitalizare şi reînnoire. 


9. Iubirea ca liant al căsătoriei. Tipuri de iubire. Iubire şi intimitate. Iubire şi sex. 
Iubirea este sentimentul puternic de atracție şi unire a celor doi parteneri care formează 
cuplul (marital sau nu). Actualmente el stă la baza transformării cuplurilor erotice în cupluri 
conjugale. 


E. Wheat (1980, apud I. Mitrofan, 1997, p. 177) descrie cinci forme de manifestare a iubirii: 

1. Epithumia - se referă la dorinţa fizică puternică, reciproc exprimată prin dragoste sexuală 
plină de satisfacţie. Satisfacţia sexuală este un indicator sigur al sănătăţii căsniciei, chiar dacă, după 
Wheat, relaţiile sexuale nu sunt aspectul cel mai important al căsătoriei. 

2. Eros - este forma de dragoste ce implică cel mai mult romantismul. Eros presupune mai 
ales ideea de contopire, unificare, fuziune cu fiinţa iubită, dar şi dorinţa de a o poseda total (fizic, 
mental, spiritual). De aici - romantismul. Este o iubire pasională şi sentimentală şi reprezintă cel 
mai adesea punctul de plecare în căsătorie. 

3. Storge - este o formă de dragoste, descrisă ca relaţie confortabilă, care înglobează o 
afecţiune naturală şi sentimentul de apartenenţă reciprocă. Se bazează pe loialitate mutuală şi se 
manifestă în relațiile dintre soţi, părinţi şi copii, fraţi şi surori, realizând sentimentul de apartenenţă 
la un grup unit. 


4. Fileo - este genul de iubire care preţuieşte pe cel iubit manifestând-se cu gingăşie, dar 
aşteptând întotdeauna un răspuns. Se traduce prin prietenie, reciprocitate. Fileo creează prieteni, în 
strânsă apropiere. Ei îşi mărturisesc şi împărtăşesc gânduri, planuri, sentimente, atitudini, visuri, 
probleme intime, pe care nu le-ar putea încredința altcuiva. Ei îşi împart timpul şi interesele, ceea ce 
conferă căsătoriei siguranţă, atractivitate şi recompense. Chiar dacă există multă pasiune în 
sexualitate, absenţa lui Fileo înnegurează căsătoria şi o face neinteresantă. 

5. Agape - este dragostea completă, lipsită de egoism, care are capacitatea de a se oferi 
continuu, fără a aştepta nimic în schimb. Ea preţuieşte şi slujeşte necondiționat, spre deosebire de 
Fileo care presupune reciprocitate. Este modelul iubirii Christice, dincolo de emoţii şi sentimente 
pasionale, fiind profund infuzată spiritual, rod al unei opţiuni conştiente, al unei alegeri libere. Este 
definită şi ca o dragoste a acţiunii, presupunând ajutorare, a face bine, a avea compasiune pentru 
celălalt, fiind mai curând o atitudine şi un comportament motivat spiritual, şi aproape deloc emoție. 


10. Sexualitatea la vârsta a treia. 

Este caracterizată de descreşterea intensității impulsului sexual, de declinul activității 
sexuale. Atitudinea faţă de sine, de vârstă şi de situaţia în care se află va influenţa semnificativ 
manifestările sexuală din această perioadă. 

Se remarcă două etape: 

e Etapa de preinvoluţie în care se exacerbează funcția erotică — între 45 şi 55 de ani, 
atăt la femei, cât şi la bărbaţi. 

e Etapa de declin sexual, după 55 de ani, când se manifestă un veritabil conflict între 
virilitatea cerebrală şi diminuarea potenţei sexuale. 

Această etapă se manifestă diferit la femei faţă de bărbaţi. De aceea, vorbim despre: 

e  Menopauză — oprirea definitivă a activităţii ovarelor şi deci oprirea definitivă a 
menstruației. Este un fenomen fizilogic natural care apare la femei în jurul vârstei de 
45-55 de ani. Majoritatea autorilor descriu trei faze ale menopauzei: premenopauza, 
menopauza propriu-zisă şi postmenopauza. 

e  Andropauză — desemnează încetarea funcţiei sexuale la bărbat. Se manifestă în jurul 
vârstei de 70 de ani şi este însoţită de schimbări caracteriale şi de comportament. 


11. Sănătatea vieţii sexuale. Disfuncţii sexuale psihogene. 
Disfuncţiile sexuale feminine sunt: 
e  Vaginismul 
e Dispareunia 
e Frigiditata 
e  Anorgasmia 
Disfuncţiile sexuale masculine sunt: 
e Tulburările legate de potenţă 
e Tulburările de ejaculare 


Vaginismul — contracția reflexă si involuntara a muschilor vaginului si ai coapselor, astfel 
incat copulatia nu mai este posibila sau devine extrem de dureroasa pentru femeie. 

Cauzele : Mastter si Jonson considera ca principala cauza a vaginismului o reprezinta teama 
femeii in fata unui posibil agresor. In mod inconstient femeia percepe paternul ca pe un agresor, sau 
actul ca pe o agresiune. Alte cauze sunt: amintiri traumatizante reale sau fantasmante; experiente 
anterioare nesatisfacatoare; erori de identitate sexuala; violuri, abuzuri sexuale. 

Femeile predispuse la vaginism sunt: 

Fete virgine 

Femeile aflate in conflicte maritale, profund nesatisfacute 
Femeile aflate în declinul genital 

Cele cu traumatisme: viol, abuz, interventii cirurgicale 


Dispareunia se referă la senzaţia dureroasă provocată de raportul sexual 
Ea poate fi primară, când apare la debutul vietii sexuale şi este considerată a fi normală, 
fiziologică, şi secundară, atunci când apare după o perioadă de manifestare a vieţii sexuale. 
Cauzele emoţionale ale dispareuniei sunt: 
e teama de actul sexual 
e sentimentul de obligatie de a avea raport sexual 
e  neplăcere, insuficientă atracţie erotică. 
Frigiditatea reprezintă incapacitatea femeii de a simţi plăcere sexuală. Alţi autori consideră 
că frigiditatea ar reprezenta incapacitatea femeii de a ajunge la orgasm vaginal. 
Cauzele frigidităţii sunt: 
e teama de actul sexual 
e sentimentul de obligatie de a avea raport sexual 
e prezenţa unor conflicte maritale, profund nesatisfacute 
e istorii de viol, abuz, interventii cirurgicale 
Anorgasmia — incapacitatea de a ajunge la orgasm. În prima perioadă a vieţii sexuale 
anorgasmia este considerată normală. De regulă se datorează temerilor ce duc la lisa de lubrefiere a 
vaginului. 
Tulburarile de potenţă sau impotenţa se referă la dificultatea bărbatului de a-şi controla (a 
avea şi a-şi menţine) erecţia. 
Ea poate fi : parțială sau totală. 
Ipotenţa funcțională se datorează consumului de droguri, sedative, fumat, tranchilizante. 
Impotenţa psihologică apare în condiţii de anxietate, stres. 
Tulburările de ejaculare se diferenţiază în: 
e ejacularea precoce: normală în primii ani de viaţă sexuală; ea apare la bărbaţii 
anxioşi care manifestă teama de a fi judecat, devalorizat. 
e ejacularea întârziată — cauze organice : alcoolism, diabet 
ejacularea involuntară — poate să fie sau nu însoţită de erecție, datorată unor 
disfuncţii ale sistemului nervos, sau alte boli; 
e ejacularea anestezică — bărbatul nu simte nimic; cauzele: afecţiuni ale prostatei, 
desensibilizarea nervilor din zona genitală. 


12. Educaţia pentru viaţa de familie. Educaţia sexuală. 
Educaţia pentru viaţa de familie şi educaţia sexuală trebuie să aibă în vedere specificul 
vârstei la care se adresează. Ea cuprinde un aspect informaţional şi unul formativ, referitor la 
deprinderi corecte de viaţa sexuală şi relațională. 


13. Metode de cercetare în psihologia familiei şi psihosexologie. Desenul familiei şi 
genograma. 

Desenul familiei reprezintă o probă proiectivă de desen, relativ simplă, prin care se pot culege o 
multitudine de informaţii despre membrii familiei, relațiile dintre membrii familiei, atmosfera de 
familie. Ea poată fi dată adulţilor şi copiilor, începând cu vârsta de 4 ani. Consemnul pentru copil 
este „Desenează o familie” sau „Imaginează-ţi o familie şi deseneaz-o”. Daccă apar neînţelegeri, se 
poate adăuga „Desenează tot ce vrei; persoanele dintr-o familie, dacă vrei obiecte, animale.” După 
desenare, se întreabă numele, rolul în familie, sexual, vârsta. Se pun patru întrebări: „Care este cel 
mai simpatic dintre toţi?”, „Care este cel mai puţin simpatic?”, „Care este cel mai fericit?” şi „Care 
este cel mai puţin fericit?”. Pentru fiecare întrebare se notază şi motivaţia („De ce?”). la final, 
copilul este întrebat „Tu pe cine preferi din toată familia?”. 

Analiza desenului se realizează în funcție de elementele de grafică a desenului şi cele de 
conţinut. Cele mai importante elemente în funcție de care se face analiza sunt: dimensiunea 
desenului şi a elementelor componente (persoane, obiecte, animale etc.), aşezare în pagină, modul 
de desenare a liniilor, distanţa şi raportul dintre persoanje, diferenţierea în funcţie de culorile 


folosite, valorizarea unor elemente prin mărime, culoare, detalii etc., modul de detaliere a 
persoanjelor, identificările sau diferenţierile sexuale. 


Genograma reprezintă o reprezentare grafică a familiei respective, numită. Această 
genogramă constituie un instrument-cheie în teoria şi terapia boweniană; ea asigură, prin 
vizualizare, o clarificare a proceselor emoţionale ale familiei. 

În mod frecvent, genograma conţine: 

e evenimentele nodale ale familiei (ex: evenimentele care au schimbat funcţionarea 
familiei), cum ar fi naşteri, avorturi, divorţuri, separări, boli, accidente, dependențe (cum 
ar fi cea de alcool sau de drog), decese. 

e caracteristicile sistemului familial, cum ar fi triunghiurile şi separările emoţionale, astfel 
încât sunt evidenţiate procesele multigeneraţionale care au modelat familia nucleară. De 
exemplu, cine cu cine vorbeşte mai des direct sau chiar la telefon, cine cu cine se ceartă, 
locul rezidenţei (adică apropierea membrilor familiei, cine cu cine locuieşte sau se 
vizitează), etc. 

e caracteristicile esenţiale ale membrilor familiei, care dau informaţii despre persoane, dar 
şi despre modul de reacţie, mai ales emoţional, al membrilor familiei în condiţii de stres. 
Aceste informaţii se referă la originea culturală şi etnică, statutul socio-economic, 
apartenenţa religioasă, profesie, hobby-uri, dar şi caracteristicile de personalitate care au 
relevanţă pentru membrii familiei implicate în terapie şi mai ales regulile şi căile de a face 
față conflictelor şi momentelor tensionante, care cresc nivelul anxietăţii. 

Genograma familiei serveşte drept instrument care îl ajută pe terapeut să înţeleagă 
sistemul emoțional al familiei respective. De asemenea, funcţionează ca ghid în terapie şi 
poate fi împărtăşit familiei, discutat cu aceasta, ca o componentă a procesului terapeutic, 
pentru facilitarea unor insight-uri referitoare la procesele emoţionale şi la nivelul de 
diferenţiere. 

